kardosdrur/scandi-wiki huggingface dataset:
UEFA Champions League finalen 2018

UEFA Champions League finalen 2018 var en fodboldkamp, der blev spillet 26. maj 2018. Kampen blev afviklet på NSC Olimpiyskiy Stadium i Ukraines hovedstad Kyiv, og vinderen af UEFA Champions League 2017-18. De deltagende hold var spanske Real Madrid og engelske Liverpool. Den var kulminationen på den 63. sæson i Europas fineste klubturnering for hold arrangeret af UEFA, og den 26. finale siden turneringen skiftede navn fra European Champion Clubs' Cup til UEFA Champions League. For Real Madrid var det den 16. finale i turneringen, og tredje i træk, efter sejrene i 2016 og 2017. Liverpool havde været i syv finaler, hvor nederlaget i 2007 var seneste gang.

Kampen blev ledet af den serbiske dommer Milorad Mažić.

Spillested 
UEFAs eksklusiv-komite bestemte på et møde den 15. september 2016 i Athen, at NSC Olimpiyskiy Stadium i Kyiv skulle være vært for finalen.

Kampen 
"Hjemmeholdet" (af administrative årsager) blev fundet ved en ekstra lodtrækning, der blev afholdt efter lodtrækningen til semifinalerne.

Se også 
 UEFA Europa League finalen 2018

Referencer

Eksterne henvisninger 
 UEFA Champions League på UEFAs hjemmeside 

2018
Finalen 2018
Fodbold i 2018
Sport i Kyiv
Begivenheder i 2018
Real Madrid
Liverpool F.C.
Byplanvejens Skole

Byplanvejens skole ligger i Aalborgs sydøstlige del. Skolen har 447 elever fordelt på 2 spor. Heraf er ca. 25% tosprogede og 32 elever er indskrevet i specialklasser.

Skolen ligger ud til de to ret trafikerede veje Gugvej og Byplanvej, som er forbindelsesveje fra Gug-området til Aalborg. Langs vejene er der etableret fortov og cykelsti af hensyn til børnenes trygge færdsel. Bus 15 Aalborg har stoppested ved skolen.

Skolen blev opført i slutningen af 1960-erne og er et tidstypisk pavillonbyggeri bestående af et hovedhus med fællesfaciliteter og fem omkringliggende pavilloner, der huser klasselokalerne og DUS. Klasselokalerne ligger omkring et fælles rum. Endvidere har skolen også adgang til en idrætshal.

Kendte elever 
 Mette Frederiksen (1983-1993)

Noter

Eksterne henvisninger 
 "UDVIKLINGS- OG INVESTERINGSPLAN FOR AALBORG KOMMUNES SKOLER. BYPLANVEJENS SKOLE 2015" (CowiConsult)
 "4.2.O2 Byplanvejens skole m.m." (uddrag af Kommuneplan)

Folkeskoler i Aalborg Kommune
UEFA Champions League finalen 2019

UEFA Champions League-finalen 2019 var en fodboldkamp, der blev spillet 1. juni 2019. Kampen blev afviklet på Wanda Metropolitano i den spanske hovedstad Madrid og afgjorde, hvem der vandt UEFA Champions League 2018-19. De deltagende hold var de to engelske klubber Liverpool og Tottenham Hotspur. Den var kulminationen på den 64. sæson i Europas fineste klubturnering for hold arrangeret af UEFA, og den 27. finale, siden turneringen skiftede navn fra European Champion Clubs' Cup til UEFA Champions League. For Liverpool var det den niende finale i turneringen, hvor nederlaget i 2018 var seneste gang. Tottenham havde aldrig før været i finalen. 

Kampen blev ledet af den slovenske dommer Damir Skomina. Det endte med en 2-0 sejr til Liverpool.

Kampen 
Foran 63.272 tilskuere tog Liverpool føringen efter blot 2 minutter, da klubben fik tildelt et straffespark. Egyptiske Mohamed Salah tog ansvaret og scorede. Efter 87 minutter cementerede Liverpool sejren, da Divock Origi øgede føringen til 2-0. Tottenham var ikke i stand til at score, og Liverpool kunne med sejren på 2-0 sikre sig sin sjette Champions League-titel.

Spillested 
For første gang nogensinde blev der den 9. december 2016 indledt en åben budproces af UEFA, så medlemslandenes nationale fodboldforbund kunne byde ind på lokaliteter til afvikling af finalerne i klubkonkurrencefinalerne. (UEFA Champions League, UEFA Europa League, UEFA Women's Champions League og UEFA Super Cup). Forbundene havde indtil juni 2017 for at udtrykke interesse. UEFA meddelte den 3. februar 2017, at følgende to lokaliteter indgav bud for afholdelse af finalen i UEFA Champions League:

 Wanda Metropolitano, Madrid
 Baku Olympic Stadium, Baku

UEFAs eksklusiv-komite besluttede på et møde i september 2017, at finalen skulle spilles på Wanda Metropolitano.

Se også 
 UEFA Europa League finalen 2019

Referencer

Eksterne henvisninger 
 UEFA Champions League på UEFAs hjemmeside 

2019
Finalen 2019
Fodbold i 2019
Begivenheder i 2019
Sport i Madrid
Dominique Voynet

Dominique Voynet (født 4. november 1958 i Montbéliard i Doubs er en fransk grøn politiker.

I 1984–2010 var Dominique Voynet medlem af det grønne parti. Fra 2010 er hun medlem af EELV.

Præsidentkandidat 
Dominique Voynet var kandidat for det grønne parti ved præsidentvalgene i 1995 og 2007. 

Ved valget i 2012 var Dominique Voynet talsperson for den norsk fødte præsidentkandidat Eva Joly.

Medlem af Europa-Parlamentet 
Dominique Voynet var medlem af Europa-Parlamentet fra 13. november til 11. december 1991. Her tilsluttede hun sig Gruppen De Grønne i Europa-Parlamentet.

Medlem af Nationalforsamlingen 
I 1997 blev Dominique Voynet valgt til Nationalforsamlingen som repræsentant for Juras 3. kreds. Da hun senere på året blev miljøminister, overlod hun pladsen til sin suppleant.

Miljøminister 
Dominique Voynet var medlem af Lionel Jospin's regering i 1997–2001. Hun var minister for fysisk planlægning og miljø.

Senator 
Fra 2004 til 2011 var Dominique Voynet medlem af Senatet som repræsentant for Seine-Saint-Denis.

Poster i Franche-Comté 
Fra 1989 til 2004 var Dominique Voynet medlem af byrådet i Dole (den tidligere hovedstad i Franche-Comté).

I 1992–1994 var hun medlem af regionsrådet for Franche-Comté, og i 1998–2004 repræsenterede hun Cantonen Dole-Nord-Est i departementsrådet for Jura.

Borgmester i Montreuil 
Fra 2008 til 2014 var Dominique Voynet borgmester i en forstad til Paris (Montreuil-sous-bois i Seine-Saint-Denis).

Præsidentkandidater fra Frankrig
Medlemmer af Europa-Parlamentet fra Frankrig
Miljøministre fra Frankrig
Farensted Sogn

Farensted Sogn eller Farnsted Sogn (på tysk Kirchspiel Fahrenstedt) er et sogn i det sydvestlige Angel i Sydslesvig, tidligere i Strukstrup Herred (Gottorp Amt), nu i kommunerne Bøglund, Stolk, Sønder Farensted og Isted (Rømmek) i Slesvig-Flensborg Kreds i delstaten Slesvig-Holsten. I sognet ligger Farenstedgaard.

Farensted Kirke ligger i Nørre Farensted (Bøglund kommune). Tidligere hed hele området Farnsted eller Farnstedmark.

I Farensted Sogn findes flg. stednavne:
Bøglund (Böklund)
Denholm
Farenstedhede
Helligbæk (Helligbek)
Kalleby (også: Kallebyhus; på tysk Kallebyhuus, el. Kellerbude)
Katbæk (Kattbek)
Lindebjerg (Lindeberg)
Lindebjergskov
Ovre Stolk (Oberstolk)
Ravnbjerg
Risbrig (Reesbrück)
Rømmek (Röhmke)
Nedre Stolk (Niederstolk)
Nørre Farensted (Norderfahrenstedt)
Stolkhede 
Stolkmark (Stolkerfeld)
Sønder Farensted (Süderfahrenstedt)
Vedelspang (Wedelspang)

Litteratur
 M. Mørk Hansen: Kirkelig Statistik over Slesvig Stift: Med historiske og topografiske bemærkninger, Kjøbenhavn 1864, bind 2, side 366

Eksterne henvisninger
 Bøglund og Ølsby Menighed / Kirchengemeinde Böklund und Uelsby

Noter 

Sogne i Sydslesvig
Farensted

Farensted kan henvise til
 Farensted Sogn, et sogn i Sydslesvig
 Nørre Farensted, en bydel i Bøglund Kommune
 Sønder Farensted, en kommune i Slesvig-Flensborg kreds
Vesterhaug Station

Vesterhaug Station (Vesterhaug stasjon) var en jernbanestation på Solørbanen, der lå i Elverum kommune i Norge.

Stationen åbnede 4. december 1910, da banen blev forlænget fra Flisa til Elverum. Den blev nedgraderet til holdeplads omkring 1928 og til ubemandet trinbræt 1. april 1957. Betjeningen med persontog ophørte 1. juni 1986, og 27. maj 1990 blev stationen nedlagt.

Stationsbygningen blev opført efter tegninger af Harald Kaas. Den blev revet ned i 1969.

Litteratur

Eksterne henvisninger 

Stationer på Solørbanen
Nedlagte jernbanestationer i Norge
Etableret i 1910
Ophørt i 1990
Våler Station

Våler Station (Våler stasjon) er en tidligere jernbanestation på Solørbanen, der ligger i Våler kommune i Norge.

Stationen åbnede 4. december 1910, da banen blev forlænget fra Flisa til Elverum. Oprindeligt hed den Vaaler, men stavemåden blev ændret til Våler i april 1921. Stationen blev gjort ubemandet 23. maj 1982. Persontrafikken på banen blev indstillet 29. august 1994.

Stationens bygninger blev tegnet af Harald Kaas. De står stadig, og stationsbygningen har i perioder været udlejet.

Litteratur

Eksterne henvisninger 

Stationer på Solørbanen
Jernbanestationer i Norge uden persontrafik
Etableret i 1910
Åsnes kirke Station

Åsnes kirke Station (Åsnes kirke holdeplass) var en jernbanestation på Solørbanen, der lå i Åsnes kommune i Norge. Stationen lå omkring hundrede meter fra Åsnes kirke, en korskirke fra 1744.

Stationen åbnede som trinbræt i 1929. Betjeningen med persontog ophørte 1. juni 1986, og 27. maj 1990 blev stationen nedlagt. Der var ingen stationsbygning. Perronen er fjernet, og der er ikke længere synlige spor efter stationen.

Litteratur

Eksterne henvisninger 

Stationer på Solørbanen
Nedlagte jernbanestationer i Norge
Etableret i 1929
Ophørt i 1990
Mesterholdenes Europa Cup finale 1956

Mesterholdenes Europa Cup finale 1956 var en fodboldkamp der blev spillet den 13. juni 1956. Kampen blev spillet foran 38.239 tilskuere på Parc des Princes i den franske hovedstad Paris, og skulle finde vinderen af Mesterholdenes Europa Cup 1955-56. De deltagende hold var spanske Real Madrid og franske Stade de Reims.

Det var kulminationen på den første udgave af Europa Cuppen for klubhold, det der senere blev til Champions League.

Real Madrid vandt kampen 4-3, efter de kom bagud med 0-2 efter ti minutters spilletid.

Kampen blev ledet af den engelske dommer Arthur Edward Ellis.

Kampen

Detaljer

Referencer

Eksterne henvisninger 
European Cup 1955/56 på RSSSF 

1956
Real Madrid
Stade de Reims
Fodbold i 1956
Sport i Paris
Wilhelm Ludwig Christiansen

Wilhelm Ludwig Christiansen (født 1920 i Flensborg, død 31. marts 2011 s.st) var en dansk-sydslesvigsk forfatter og politiker.

Opvækst 
W. L. Christiansen blev født i Flensborg i 1920. Han kom fra en dansksindet familie. Hans far, der arbejdede for byforvaltningen, blev afskediget i 1933 af nazisterne. Som ung mand måtte han deltage i 2. verdenskrig, hvor han oplevede krigens rædsler og blev selv hårdt såret.

Politisk karriere 
Da han vendte hjem til Flensborg efter krigen, var han med til at genopbygge byens fagbevægelse. I 1946 blev han kontorassistent på byens fagforeningshus. Samme år meldte han sig ind i det Socialdemokratiske Parti Flensborg (SPF). Partiet var blevet grundlagt, efter at byens danskesindede socialdemokrater var blevet ekskluderet af det tyske socialdemokrati, da de krævede Sydslesvigs genforening med Danmark. Bestræbelserne om at udvide partiets virkekreds til hele Sydslesvig strandede dog på modstanden fra de britiske besættelsesmyndigheder, og mange dansksindede socialdemokrater vendte senere tilbage til SPD eller skiftede til Sydslesvigsk Vælgerforening (SSW).

I oktober 1946 blev W. L. Christiansen valgt ind i Flensborg byråd for SPF. To år senere var han med, da Sydslesvigsk Vælgerforening (SSW) blev grundlagt i Slesvig. Han blev partiets første landssekretær og blev i 1949 også sekretær for SSWs hidtil eneste forbundsdagsmedlem Hermann Clausen i Bonn og oplevede dermed forbundsdagens første år i Bonn. Han var dermed i en periode både medlem af SPF og SSW. Senere blev han SSWs represntant i Nordfrislands kredsdag og igen i Flensborgs byråd. Han var også i en periode sekretær for SSW-landdagsgruppen i Landdagen i Kiel.

Ved SPFs opløsning i 1954 vendte en del af medlemmer tilbage til SPD, mens andre som W.L. Christiansen og Hermann Olsson grundlagde Sønderjysk Arbejderforening (SAF).

Forfatterskab 
Ved siden af sit politiske virke og arbejde beskæftigede han sig også med sprog og historie. Han skrev en række bøger og afhandlinger, bl.a. om SPFs historie, men især om Flensborg-dialkten Petuh. Han talte selv både dansk, tysk, sønderjysk, nedertysk og Petuh. Som 69-årig læste han historie på universitet i Odense.

Udgivelser (udvalg) 
 Mit brogede politiske liv, Padborg 1990, 
 Meine Geschichte der Sozialdemokratischen Partei Flensburg. Sozialdemokraten zwischen Deutsch und Dänisch 1945–1954, Padborg 1993, 
 Die schwierige Wahl des Flensburger Oberbürgermeisters am 3. Februar 1972, Flensborg 1998, 
 Petuh-ABC, Goldebek 2003, 
 Krischan un szein Onkel Hannes. Ein neuer ein auf petuh, Goldebek 2004, 
 Aufchepickt. Noch ein neuer ein auf petuh. Cheszehn, cheleszn un chehört, lustiches, aber auch achtersinniches, Goldebek 2008,

Litteratur 
 Sydslesvigsk Forening (Udg.): Sydslesvigsk Årbog 2011, Flensborg 2011, side 388-389, ISBN 923 088

Personer fra Flensborg
Danske sydslesvigere
Socialdemokrater
Dansksprogede forfattere fra Sydslesvig
UEFA Europa League finalen 2018

UEFA Europa League finalen 2018 var en fodboldkamp der blev spillet den 16. maj 2018. Kampen blev spillet foran 55.768 tilskuere på Parc Olympique lyonnais i den franske by Lyon, og skulle finde vinderen af UEFA Europa League 2017-18. De deltagende hold var franske Olympique Marseille og spanske Atlético Madrid. Den var kulminationen på den 47. sæson i Europas næststørste klubturnering for hold arrangeret af UEFA, og den niende finale siden turneringen skiftede navn fra UEFA Cup til UEFA Europa League. For begge hold var det den tredje finale i turneringen. Marseille tabte i 1993 og 2004, mens Atlético sejrede i 2010 og 2012.

Med en sejr på 3-0 sikrede Atlético Madrid sig sin tredje triumf i turneringen. De to første mål blev scoret af Antoine Griezmann, inden anfører Gabi scorede det sidste få minutter for slutfløjtet.

Kampen blev ledet af den hollandske dommer Björn Kuipers.

Spillested 
UEFAs eksklusiv-komite bestemte på et møde den 9. december 2016 i Nyon, at Parc Olympique lyonnais i den franske by Lyon, skulle være vært for finalen. Arenaen blev åbnet i januar 2016, og er hjemmebane for klubben Olympique lyonnais.

Kampen 
"Hjemmeholdet" (af administrative årsager) blev fundet ved en ekstra lodtrækning, der blev afholdt efter lodtrækningen til semifinalerne.

Se også 
 UEFA Champions League finalen 2018

Referencer

Eksterne henvisninger 
 UEFA Europa League på UEFAs hjemmeside 

2018
Finalen 2018
Fodbold i 2018
Lyon
Olympique de Marseille
Atletico de Madrid
Bollingsted Fogderi

Bollingsted Fogderi (på tysk Vogtei Bollingstedt) var et fogderi i Hertugdømmet Slesvig (Sønderjylland), som omfattede Bollingsted med Engbro og Vesterskov og dele af Mikaelis landsogn, Eggebæk og Siversted sogne. Fogderiet var beliggende nord for Arns Herred omkring Bollingsted.

Siden 1400-tallet var Bollingsted med hovedgården i Eggebæk Sogn et adeligt gods. I 1630 kom hele godset under hertugen af Gottorp, som dermed lå som gottorpsk enklave i det ellers kongelige landsdel i Ugle Herred. Til godset hørte ejendomme i Eggebæk Sogn (Bollingsted, Esperstoft, Langsted, Vesterskov), i Siversted Sogn (Sønder Smedeby), Slesvig Landsogn (Gammellund og Jydbæk). Ejdendomme i Lille og Store Solt blev 1591 solgt til Runtoft gods, gårde i Bistoft (Store Solt Sogn) og Obdrup (Satrup Sogn) blev 1631 solgt til Satrupholm.

Efter 1713 fortsatte Bollingsted som selvstændigt fogderi under Gottorp Amt, selvom selve gods allerede var blevet nedlagt i 1666. Herredfogden i Arns Herred fungerede også som politiembedsmand i Bollingsted.

Litteratur
  Gerret Liebing Schlaber: Administrative tilhørsforhold mellem Ejderen og Kongeåen indtil 2007, Flensborg 2007, side 307

Tidligere subnationale enheder i Danmark
UEFA Europa League finalen 2019

UEFA Europa League finalen 2019 er en fodboldkamp der skal spilles 29. maj 2019. Kampen skal spilles på Baku Olympic Stadium i Aserbajdsjans hovedstad Baku, og skal finde vinderen af UEFA Europa League 2018-19. Den er kulminationen på den 48. sæson i Europas næststørste klubturnering for hold arrangeret af UEFA, og den tiende finale siden turneringen skiftede navn fra UEFA Cup til UEFA Europa League.

Det vil være første gang, at finalen i Europa League skal afvikles i samme uge som finalen i Champions League.

Spillested 
For første gang nogensinde blev der den 9. december 2016 startet en åben budproces af UEFA, så landes nationale fodboldforbund kunne byde ind på lokaliteter til afvikling af finalerne i klubkonkurrencefinalerne. (UEFA Champions League, UEFA Europa League, UEFA Women's Champions League og UEFA Super Cup). Forbundene havde indtil den juni 2017 for at udtrykke interesse.

UEFAs eksklusiv-komite besluttede på et møde i september 2017 at finalen skulle spilles på Baku Olympic Stadium i Baku.

Se også 
 UEFA Champions League finalen 2019

Referencer

Eksterne henvisninger 
 UEFA Europa League på UEFAs hjemmeside 

2019
Finalen 2019
Fodbold i 2019
Begivenheder i 2019
Sport i Baku
Johnny Madsens diskografi

Den danske sanger og sangskriver Johnny Madsens diskografi består af 15 studiealbum, to livealbum, og fire opsamlingsalbum.

Album

Studiealbum

Livealbum

Opsamlingsalbum

Kilder 

Madsen, Johnny diskografi
Munkbrarup Sogn

Munkbrarup Sogn (på tysk Kirchspiel Munkbrarup) er et sogn i det nordlige Angel i Sydslesvig. Sognet lå i Munkbrarup Herred (Flensborg Amt), nu kommunerne Lyksborg, Munkbrarup, Ringsbjerg og Ves i Slesvig-Flensborg Kreds i delstaten Slesvig-Holsten. Flækken Lyksborg udgjorde dog et eget sogn (Lyksborg Sogn). Sognekirken ligger i byen Munkbrarup.

I Munkbrarup Sogn findes flg. stednavne:
 Ballum (på tysk: Balm, Munkbrarup Kommune)
 Bliksbjerg (Blixberg, Ves Kommune)
 Bliksmose (Blixmoor, Ves Kommune)
 Bogholm (Bockholm, Lyksborg Kommune)
 Bogholmvig (Bockholmwik, Munkbrarup Kommune)
 Bøllemose (på dansk også Byllemose, Büllemoos, Ves Kommune)
 Draget (Drei, Lyksborg Kommune)
 Eskærsand (Iskiersand, Munkbrarup Kommune)
 Fredskov (Friedholz, Lyksborg Kommune)
 Gejl (Geil, Munkbrarup Kommune)
 Harkmose eller Harksmose (Harkmoor, Munkbrarup Kommune)
 Himmershøj (Himmershoi, Ves Kommune)
 Holnæs (Holnis, Lyksborg Kommune)
 Hosbøl Mose (Hosbüll Moor, Munkbrarup Kommune)
 Kobbelløkke (Kobbellück, tidligere Kobøl, Lyksborg Kommune)
 Kragholm (Munkbrarup Kommune)
 Laasled (Geschlossenheck, Ves Kommune)
 Mejervig (Meierwik, Lyksborg Kommune, på grænsen til Adelby Sogn)
 Munkbrarup
 Oksbøl (Oxbüll, Ves Kommune)
 Pugum (Lyksborg Kommune)
 Ranmark (Ringsbjeg Kommune)
 Ringsbjerg
 Rosgård (Rosgaard, Ves Kommune)
 Rubølled Kro (Rubelei eller Ruböll Heck)
 Ryde (Rüde, Munkrarup Kommune)
 Rødehus (Rothenhaus, Ves Kommune)
 Sandvig (Sandwig, Lyksborg Kommune)
 Sigum (Siegum, Munkbrarup Kommune)
 Skidenhulvej eller Ulnæs (Schiedenhohlweg eller Ullniß, Lyksborg Kommune) med Sandvig og Svendå
 Skovsende (Schausende, Lyksborg Kommune) med Nymark (Neufeld)
 Ulstrup (Ves Kommune)
 Vaarbjerg (Wahrberg, Lyksborg Kommune)
 Ves
 Vesris (Weesries, Ves Kommune)
 Vesrismark (Ves Kommune)
 Ville eller Vilde (Wille)

Litteratur 
 M. Mørk Hansen og C. L. Nielsen: Kirkelig Statistik over Slesvig Stift med historiske og topografiske bemærkninger, 2. bind, Kjøbenhavn 1864, side 250
 Jens Peter Trap: Statistisk-topographisk beskrivelse af hertugdømmet Slesvig, Kjøbenhavn 1864, side 487

Eksterne henvisninger 
 Munkbrarup Menighed / Kirchengemeinde Munkbrarup

Noter 

Sogne i Sydslesvig
Sogn
Lyksborg Sogn

Lyksborg Sogn (på tysk Kirchspiel Glücksburg) er et sogn i det nordlige Angel i Sydslesvig, omgivet af Munkbrarup Sogn. Sognet lå i Munkbrarup Herred (Flensborg Amt), nu Slesvig-Flensborg Kreds i delstaten Slesvig-Holsten. Sognet omfatter den centrale del af den nuværende Lyksborg Kommune.

I Lyksborg Sogn findes flg. stednavne:
 Jomfrubjerg
 Keglebjerg (Kegelberg)
 Lyksborg
 Lyksborg Slot
 Midtkobbel (Mittkoppel)

Litteratur
 M. Mørk Hansen og C. L. Nielsen: Kirkelig Statistik over Slesvig Stift med historiske og topografiske bemærkninger, 2. bind, Kjøbenhavn 1864, s. 246 f.
 Jens Peter Trap: Statistisk-topographisk beskrivelse af hertugdømmet Slesvig, Kjøbenhavn 1864, s. 489

Eksterne henvisninger
 Lyksborg tyske Menighed
 Lyksborg danske Menighed

Sogne i Sydslesvig
VfL Oldenburg (håndbold)

VfL Oldenburg er et tysk kvindehåndboldhold fra Oldenburg. De spiller i den bedste tyske kvindelige håndbolrække Handball-Bundesliga Frauen.

VfL's håndboldkvinder rykkede op i 1. Bundesliga i 1980. Da den nu hele tyske Bundesliga, blev sammenslået i 1992/93, rykkede VfL Oldenburg ned. I 1996 vendte holdet tilbage til den første bedste håndboldrække, selvom de blev rykkede ned igen i 1998. De vendte tilbage til den  i 1999, med direkte oprykning. De er den dag i dag stadig spillende i landets bedste række og betegnes som et midterhold i ligaen. De vandt også EHF Challenge Cup i 2008 og DHB-Pokal i 2009, 2012 og 2018.

Resultater 
 DHB-Pokal
 Vinder (3): 1981, 2009, 2012
 DHB Supercup 
 Vinder (1): 2009
 EHF Challenge Cup 
 Vinder (1): 2008

Truppen 2017/18 

Målvogtere
 1  Julia Renner
 15  Madita Kohorst
Fløjspiller 
RW
 20  Jenny Behrend
 88  Jennifer Winter
LW
 5  Kim Birke
 13  Jane Martens
Stregspillere
 23  Cara Hartstock
 32  Ann-Kristin Roller

Bagspillere
LB
 10  Simone Spur
 21  Angie Geschke
CB

 9  Julia Wenzl
 77  Marlene Staal
RB 
 28  Isabelle Jongenelen

Transfers 
Tilgange
  Jennifer Winter
  Simone Spur
  Marlene Staal
Afgange 
  Caroline Müller 
  Kira Schnack
  Kelly Dulfer 
  Inger Smits
  Veronika Malá

Kilder

Eksterne henvisninger 
Klubbens hjemmeside

Håndboldklubber fra Tyskland
Sport i Tyskland
Oldenburg (Oldenburg)
Oppsal IF

Oppsal Idrettsforening eller Oppsal IF er en norsk håndboldklub, hjemmehørende i Oslo, Norge.

Team 
Spillere i sæsonen 2016/17

Målvogtere
 1  Thea Granlund
 12  Marie Tømmerbakke
 16  Catharina Fiskarstrand
Fløjspillere
RW
 6  Malin Aune
 32  Mariann Gabrielsen
LW
 7  June Bøttger
 8  Synne Myhre
 9  Anne Kjersti Suvdal
 17  Jana Birley
 19  Emilie Løkting Johansen
Stregspillere
 11  Susann Iren Hall
 18  Marie Lystad
 23  Kristin Halvorsen

Bagspillere
 5  Hanne Sofie Wilberg
 10  Tina Camilla Magnus
 14  Ricke Bøttger
 15  Rebecca Steinheim
 17  Helene Bakken Rontén
 20  Karoline Borg
 24  Marte Jonstad Røkke
 30  Frida Nåmo Rønning
 33  Guro Nestaker
 77  Christine Homme

Tranfers 2017/18 

Tilgange

Afgange
  Malin Aune (RW) (til  Vipers Kristiansand)
  Anne Kjersti Suvdal (LW) (til  Storhamar IL)
  Marie Tømmerbakke (GK) (til  København Håndbold)
  June Bøttger (LW) (til  Aarhus United)

Technical staff 
 Cheftræner: Børge Brown
 Assistent træner: Roger Gabrielsen

Kilder

Eksterne henvisninger 
 
 Oppsal hos Topphandball.no

Håndboldklubber fra Norge
Etableret i 1946
Sport i Oslo
Nykirke Sogn

Nykirke Sogn er et sogn i det nordøstlige Angel i Sydslesvig. Sognet lå i Munkbrarup Herred (Flensborg Amt), nu i den nordlige del af Stenbjergkirke Kommune i Slesvig-Flensborg Kreds i delstaten Slesvig-Holsten. 

I Nykirke Sogn findes flg. stednavne:
 Nykirke (på tysk Neukirchen)
 Nyby (Nieby)
 Poseby

Litteratur
M . Mørk Hansen og C. L. Nielsen: Kirkelig Statistik over Slesvig Stift, 2. bind, Kjøbenhavn 1864, s. 255
 Jens Peter Trap: Statistisk-topographisk beskrivelse af hertugdømmet Slesvig, 2. bind, Kjøbenhavn 1864, s. 492

Sogne i Sydslesvig
Svensk handbollselit

Svensk handbollselit (tidligere Allsvenskan og Elitserien) er den øverste håndboldrække i svensk håndbold hos kvinder. Ligaen består af 12 hold, der således spiller et grundspil på 22 kampe efterfulgt af et slutspil.

Klubber i sæsonen 2016/17 
 H 65 Höör
 Skövde HF
 Boden Handboll IF
 Skuru IK
 IF Hellton
 VästeråsIrsta HF
 Kristianstad HK
 Team Eslövs IK
 Lugi HF
 Skara HF
 BK Heid
 IK Sävehof

Eksterne henvisninger 
 Officiel hjemmeside

Handbollselit
Handbollselit
VästeråsIrsta HF

VästeråsIrsta HF er en svensk kvindehåndboldklub fra byen Västerås. Klubben spiller til daglig i den svenske håndboldkvinde liga. Klubben blev grundlagt i 2011 og spiller til daglig i Bombardier Arena.

Eksterne henvisninger 
 Klubbens hjemmeside

Håndboldklubber fra Sverige
Sport i Sverige
Fédération pour une alternative sociale et écologique

Forbundet for et socialt og økologisk alternativ (FASE eller "La Fédération") (fransk: Fédération pour une alternative sociale et écologique) var et lille fransk parti, der eksisterede fra december 2008 og til november 2013.

Ved valget i 2012 fik partiet valgt to medlemmer ind i Nationalforsamlingen. Partiet samarbejdede i perioder med Venstrefronten.

Politiske partier i Frankrig
Etableret i 2008
Ophørt i 2013